Δήμος Πετρούπολης

«Διεθνές Φεστιβάλ Πέτρας»: «Η γιορτή της μουσικής»
2026-06-19 21:00 - 23:30 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί στην εκδήλωση που θα πραγματοποιήσουν την 19/6 και ώρα 21:00, στη σκηνή «Μίνως Βολανάκης» του Θεάτρου Πέτρας, τα τμήματα Σύγχρονου Χορού και Ρυθμικής & Ψυχοκινητικής Αγωγής.
Με πολύ μεράκι τα μέλη τους, υπό την καθοδήγηση της χοροδιδασκάλου Κοραλλένιας Γκεσούλη, ετοίμασαν μια γιορτή αφιερωμένη στη μουσική, γιατί χωρίς αυτή ο χορός δεν θα ήταν ο ίδιος.
Τα είδη της μουσικής είναι πολλά, η… δύναμή της μια: Η μουσική μας ενώνει!
Η είσοδος είναι ελεύθερη.

«Διεθνές Φεστιβάλ Πέτρας»: «Φωνές της Πέτρας» 2026
2026-06-20 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι φωνές της πέτρας σμίγουν το Σάββατο 20/6, και ώρα 21:00 στην Πέτρα! Η κορυφαία πολυφωνική σύναξη της χρονιάς στην Αθήνα. Μια εκδήλωση θεσμός, με είκοσι έξι χρόνια ιστορία, που χαρτογράφησε το Θέατρο Πέτρας στο παγκόσμια αναγνωρισμένο Πολυφωνικό Καραβάνι, το οποίο από το 2020 εκπροσωπεί την Ελλάδα στις Καλές Πρακτικές Διαφύλαξης Άυλης Πoλιτιστικής Kληρονομιάς της Unesco.
Πολυφωνικά σχήματα, όμιλοι και τραγούδια από όλες τις περιοχές και τις γενιές του ηπειρώτικου πολυφωνικού τραγουδιού καθώς και από Κέρκυρα, Λαμία, ελληνόφωνη Κάτω Ιταλία, Αλβανία, Βουλγαρία.
Η φετινή γιορτή είναι αφιερωμένη στους διαχρονικούς πρωτεργάτες της, το πολυφωνικό σύνολο «Χαονία», που φέτος γιορτάζει τα τριάντα χρόνια του και πρόσφατα βραβεύθηκε από το Πανεπιστήμιο Αθηνών για την «εξαιρετική προσφορά του στην ελληνική μουσική παράδοση».
Η είσοδος είναι ελεύθερη.

«Διεθνές Φεστιβάλ Πέτρας»: «Σωκράτης Μάλαμας - Καλοκαίρι 2026»
2026-06-22 21:00 - 2026-06-24 23:00, 2026-06-23 21:00 - 2026-06-25 23:00, 2026-06-24 21:00 - 2026-06-26 23:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Σωκράτης Μάλαμας μαζί με την Ιουλία Καραπατάκη και τον Γιάννη Μάλαμα έρχονται στο Θέατρο Πέτρας, τη Δευτέρα (22/6), την Τρίτη 23 και την Τετάρτη 24 Ιουνίου στις 21:00.
Στη σκηνή «Μίνως Βολανάκης», οι αγαπημένοι τραγουδιστές, θα ερμηνεύσουν τα τραγούδια που αγαπάμε και νέα που μόλις κυκλοφόρησαν.

«Διεθνές Φεστιβάλ Πέτρας»: Καλοκαιρινή Συναυλία τμημάτων του Δ.Ω.Π.
2026-06-25 19:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί στην Καλοκαιρινή Συναυλία των τμημάτων του Δημοτικού Ωδείου Πετρούπολης που θα πραγματοποιηθεί, στο πλαίσιο του «Διεθνούς Φεστιβάλ Πέτρας», την Πέμπτη 25 Ιουνίου 2026 στις 19:30 στο Θέατρο Πέτρας.
Στη σκηνή «Μίνως Βολανάκης» θα βρεθούν σπουδάστριες και σπουδαστές των τμημάτων βιολιού, πιάνου, τρομπέτας, σαξοφώνου, κιθάρας, μονωδίας, φλάουτου, σύγχρονου τραγουδιού, συνόλων μουσικής δωματίου, το συγκρότημα Παραδοσιακής Μουσικής του Δ.Ω.Π. και η χορωδία μελών Κ.Α.Π.Η.
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: Συναυλία Ροκ από το τμήμα Μοντέρνας Μουσικής του Δ.Ω.Π.
2026-06-26 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί στη συναυλία Ροκ από το τμήμα Μοντέρνας Μουσικής του Δημοτικού Ωδείου Πετρούπολης που θα πραγματοποιηθεί, στο πλαίσιο του «Διεθνούς Φεστιβάλ Πέτρας», την Παρασκευή 26 Ιουνίου 2026 στις 21:30 στο Θέατρο Πέτρας.
Τα μέλη του, υπό την καθοδήγηση του καθηγητή Δημήτρη Αθανασόπουλου, έχουν ετοιμάσει και θα παρουσιάσουν, στη σκηνή «Μίνως Βολανάκης», ένα ξεχωριστό πρόγραμμα με αγαπημένες ροκ επιλογές.
Συμπράττει μαζί τους η Συμφωνική Ορχήστρα, «Συμφωνόπετρα».
Η είσοδος είναι ελεύθερη για το κοινό.

Διεθνές Φεστιβάλ Πέτρας»: «Αφιέρωμα στην Παράδοση: Ο χορός μας ενώνει, η μουσική μας ξεσηκώνει»
2026-06-27 20:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί το Σάββατο 27 Ιουνίου 2026, στις 20:00 στο Θέατρο Πέτρας, να παρακολουθήσετε την εκδήλωση, με τίτλο: «Αφιέρωμα στην Παράδοση: Ο χορός μας ενώνει, η μουσική μας ξεσηκώνει».
Φέτος, το τμήμα Παραδοσιακών Χορών του Δήμου μας συμπληρώνει 50 χρόνια λειτουργίας και προσφοράς.
Στο πλαίσιο του «Διεθνούς Φεστιβάλ Πέτρας», στη σκηνή «Μίνως Βολανάκης», θα παρουσιάσει ένα πρόγραμμα με αντιπροσωπευτικούς χορούς από τον πλούτο της παράδοσής μας.
Η εκδήλωση συνδιοργανώνεται από την Περιφέρεια Αττικής και τον Δήμο Πετρούπολης.
Η είσοδος είναι ελεύθερη για το κοινό.

«Ρωμαίος και Ιουλιέτα» του Μποστ από την ομάδα εφήβων του τμήματος Θεάτρου
2026-06-28 20:30 - 2026-06-29 20:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ο Δήμος Πετρούπολης σας προσκαλεί, την Κυριακή 28 και τη Δευτέρα 29 Ιουνίου 2026, στις 20:30 στο Πνευματικό Κέντρο (Μπουμπουλίνας 59 & Αθ. Διάκου), να παρακολουθήσετε την παράσταση της ομάδας εφήβων του τμήματος Θεάτρου με το έργο του Μποστ, «Ρωμαίος και Ιουλιέτα».
Διδασκαλία: Ηλέκτρα Γεννατά
Παίζουν: Δανάη Γαβριηλίδου, Μαρία Δάρα, Ζωή Δέτση, Στέλλα Θεοδωράκη, Ναταλία Καραντώνη, Αναστασία Κοντοπούλου, Βάλλια Κωνσταντοπούλου, Νικόλαος Mητρόπουλος, Αναστασία Μπλατσιώτη, Νικόλας Στρατής, Μαρία Τόλη, Αδριανή Τσομπάνογλου, Φαίη Φανού.
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: Καλοκαιρινή Συναυλία Φιλαρμονικής Δήμου Πετρούπολης
2026-06-28 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δήμος Πετρούπολης σας καλεί, στο πλαίσιο του «Διεθνούς Φεστιβάλ Πέτρας», να παρακολουθήσετε την καλοκαιρινή συναυλία της Φιλαρμονικής μας, η οποία θα πραγματοποιηθεί την Κυριακή 28 Ιουνίου 2026, στις 21:00 στο Θέατρο Πέτρας.
Στη σκηνή «Μίνως Βολανάκης», υπό τη διεύθυνση του Αρχιμουσικού Δημήτρη Καμαριανάκη, μουσικοί κάθε ηλικίας θα παρουσιάσουν ένα πρόγραμμα με επιλογές από το κλασικό ρεπερτόριο, τον κινηματογράφο και αγαπημένες επιτυχίες της ελληνικής και διεθνούς σκηνής, χαρίζοντάς μας μια ξεχωριστή βραδιά.
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: «Βραδιά χορού»
2026-06-29 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί στην εκδήλωση του Τμήματος Λατινοαμερικανικών και Ευρωπαϊκών Χορών, με τίτλο: «Βραδιά χορού»
Θα πραγματοποιηθεί, στο πλαίσιο του «Διεθνούς Φεστιβάλ Πέτρας», τη Δευτέρα 29 Ιουνίου 2026 στις 21:00.
Το τμήμα έχει ετοιμάσει και θα παρουσιάσει, υπό την καθοδήγηση της χοροδιδασκάλου Γωγώς Καλογερά, στη σκηνή «Μίνως Βολανάκης» του Θεάτρου Πέτρας, μία παράσταση γεμάτη ρυθμό, ενέργεια και πάθος.
Έχει κληθεί και θα συμμετέχει το τμήμα Αργεντίνικου Tango του Πολιτιστικού Τμήματος Δήμου Αγίων Αναργύρων – Καματερού.
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: «Τα στενά παπούτσια»
2026-06-30 20:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Την Τρίτη 30 Ιουνίου 2026, στις 20:45, στη σκηνή «Μίνως Βολανάκης» του Θεάτρου Πέτρας, το «Kids Theater» παρουσιάζει την παράσταση για παιδιά: «Τα στενά παπούτσια».
Το γνωστό και αγαπημένο βιβλίο της Ζωρζ Σαρρή μεταφέρεται στο… σανίδι, σε σκηνοθεσία της Αθανασίας Καλογιάννη.
«Τα Στενά Παπούτσια» φωτίζουν τις στιγμές που γεννιούνται πρωτόγνωρα συναισθήματα, η φιλία δοκιμάζεται και το μεγάλωμα φαντάζει συναρπαστικό αλλά και δύσκολο.
Συντελεστές
Θεατρική Διασκευή: Γιάννης Παναγόπουλος
Μουσική και τραγούδια: Από τον κύκλο «Μικρά Παιδιά – Μεγάλα Όνειρα» της Παιδικής Χορωδίας Σπύρου Λάμπρου
Κοστούμια: Χάρης Σουλιώτης
Χορογραφίες: Μάρκος Γιακουμόγλου
Σχεδιασμός Φωτισμών: Παναγιώτης Μανούσης
Σκηνικά: «Kids Theater»
Video Art: Νάνσυ Κουρούνη
Μουσική Διδασκαλία: Ιουλία Τζαννετουλάκου
Βοηθός Σκηνοθέτη: Πέτρος Λιόντας
Ερμηνεύουν (με αλφαβητική σειρά): Κορίνα Αλεξανδρίδου, Δέσποινα Αμαράντου, Πέτρος Λιόντας, Νάγη Παρασκευοπούλου, Δημήτρης Νάστος, Μαρία Ντούρου
Τιμή εισιτηρίου: 12€ (προπώληση), 14€ ταμείο
Ηλεκτρονική προπώληση: https://www.more.com/gr-el/tickets/theater/children/ta-stena-papoutsia-tis-zorz-sari-periodeia/
Διάρκεια παράστασης: 90 λεπτά

Θεατρικό Εργαστήρι Δήμου Πετρούπολης: «Σε ποιον ανήκουν τα λεπτά;»
2026-07-01 20:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ο Δήμος Πετρούπολης σας προσκαλεί να παρακολουθήσετε, την Τετάρτη 1 Ιουλίου 2026, στις 20:30 στο Πνευματικό Κέντρο (Μπουμπουλίνας 59 & Αθ. Διάκου), την παράσταση του Θεατρικού Εργαστηρίου, «Σε ποιον ανήκουν τα λεπτά;».
Η ιδέα, η επιμέλεια των συλλογικών κειμένων και η σκηνοθεσία είναι της Γεωργίας Καούκη.
Η παράσταση αποτελεί ένα θεατρικό κολάζ, ένα «μωσαϊκό» από φωνές που συνθέτουν διαφορετικές οπτικές γύρω από τον χρόνο, την εργασία και την καθημερινή ζωή. Μέσα από αυτή τη σύνθεση, αναδεικνύεται πώς η εργασία και οι συνθήκες εκμετάλλευσης μετατρέπουν τον χρόνο από μέτρο ανάπτυξης της ζωής σε βασική έλλειψη.
Το υλικό προέρχεται από έργα πρωτοπόρων δημιουργών, όπως των Μπέρτολτ Μπρεχτ, Ναζίμ Χικμέτ, Τζάνι Ροντάρι, καθώς και από κείμενα από διαδικτυακές πηγές και συλλογές υλικού, δύο εκ των οποίων είναι γραμμένα από τις μαθήτριες του Θεατρικού Εργαστηρίου Αγλαΐα Κληρονόμου και Ελένη Δουλγεράκη.
Μέσα από θεατρική δράση, αφήγηση και ποικίλες σκηνικές φόρμες, οι συμμετέχοντες προσεγγίζουν τη σχέση του ανθρώπου με τον χρόνο και θέτουν το ερώτημα του ποιος τελικά τον καθορίζει.
Ερμηνεύουν (αλφαβητικά): Σοφία Γράψα, Ελένη Δουλγεράκη, Βάγια Καραλή, Νεκτάριος Καρράς, Αγλαΐα Κληρονόμου, Άννα Κοταχέα, Γιάννης Μουγκογιάννης, Μπαντουράκη Νεφέλη, Νάνσυ Παπαντωνίου.
Η είσοδος είναι ελεύθερη για το κοινό.

«Διεθνές Φεστιβάλ Πέτρας» 2026: «NEWORLD»
2026-07-03 18:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι ARGY και ARTBAT, δύο από τα πιο επίκαιρα ονόματα της διεθνούς ηλεκτρονικής σκηνής, ενώνουν τις δυνάμεις τους on stage και παρουσιάζουν ένα από τα πιο talked-about electronic music concepts παγκοσμίως, το «NEWORLD».
Θα πραγματοποιηθεί, στο πλαίσιο του «Διεθνούς Φεστιβάλ Πέτρας», την Παρασκευή 3 Ιουλίου στις 18:00.
Πρόκειται για μια σπάνια συνάντηση δύο διαφορετικών creative worlds, σχεδιασμένη ειδικά για το Θέατρο Πέτρας. Το event ήδη έχει μαγνητίσει το ενδιαφέρον του κοινού, με αρκετές κατηγορίες εισιτηρίων να είναι sold out.
Οι πόρτες ανοίγουν στις 16:00
Online προπώληση: https://www.go-out.co/event/1776603202912?ref=2g99ig332g

«Διεθνές Φεστιβάλ Πέτρας»: «Κατά φαντασίαν ασθενής»
2026-07-06 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τη Δευτέρα 6 Ιουλίου 2026, στις 21:30, στη σκηνή «Μίνως Βολανάκης» του Θεάτρου Πέτρας, στο πλαίσιο του «Διεθνούς Φεστιβάλ Πέτρας», θα φιλοξενηθεί το διαχρονικό έργο του Μολιέρου, «Κατά φαντασίαν ασθενής», σε διασκευή και σκηνοθεσία των Μιχάλη Ρέππα–Θανάση Παπαθανασίου.
Το αριστούργημα της παγκόσμιας κωμωδίας μιλά για κάτι βαθιά ανθρώπινο: τον φόβο για την υγεία, την αγωνία μπροστά στην ασθένεια, την ανασφάλεια που λίγο-πολύ όλοι έχουμε νιώσει. Γιατί όσο δυνατοί κι αν φαινόμαστε, παραμένουμε ευάλωτοι.
Ο ήρωας του έργου, ο Αργκάν, ζει αυτόν τον φόβο στα άκρα — πεπεισμένος πως κάθε σύμπτωμα είναι προάγγελος του τέλους. Μέσα από την υπερβολή και το καυστικό χιούμορ, ο Μολιέρος σατιρίζει τις εμμονές μας και ταυτόχρονα μας λυτρώνει από αυτές…
Συντελεστές
Σκηνικά, κοστούμια: Γιάννης Μετζικώφ
Φωτισμοί: Μελίνα Μάσχα
Βοηθός σκηνοθέτη: Βίκυ Πάστρα
Ερμηνεύουν: Βλαδίμηρος Κυριακίδης, Σοφία Βογιατζάκη, Παρθένα Χοροζίδου, Πάνος Σταθακόπουλος, Ιωάννης Απέργης, Θάνος Μπίρκος, Αντιγόνη Νάκα.
Τιμή εισιτηρίου: 25€ (κανονικό), 20€ (Φοιτητικό, ανέργων, παιδικό, ΑμεΑ, πολυτέκνων)
Προπώληση: ΕΔΩ και στον Δημοτικό Θερινό Κινηματογράφο «Σινέ Πετρούπολις» (25ης Μαρτίου 168-210 5012391), σήμερα και αύριο (5/7) από 21:00 έως 22:00.
Διάρκεια παράστασης: 90 λεπτά

«Διεθνές Φεστιβάλ Πέτρας»: «ΜΙΑ ΖΩΗ: Ο Μονόλογος μιας Μοδίστρας»
2026-07-08 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Την Τετάρτη 8 Ιουλίου 2026, στις 21:30 στη σκηνή «Μίνως Βολανάκης» του Θεάτρου Πέτρας, στο πλαίσιο του «Διεθνούς Φεστιβάλ Πέτρας», η Νένα Μεντή, σε σκηνοθεσία του Πέτρου Ζούλια, μας «ταξιδεύει» από το χθες έως το σήμερα.
Στον ιδιαίτερο αυτό θεατρικό μονόλογο, παρακολουθούμε μια απλή, λαϊκή γυναίκα. Μια ηλικιωμένη μοδίστρα, που εξιστορεί κομμάτια της ζωής της, ενώ αδειάζει το ατελιέ στο οποίο εργαζόταν όλη της τη ζωή.
Τα προσωπικά της βιώματα συναντούν την ιστορία της νεότερης και σύγχρονης Ελλάδας, με μουσική υπόκρουση τα τραγούδια που σημάδεψαν γεγονότα και στιγμές της πορείας της.
Στο ταξίδι των αναμνήσεων της, γεμάτο με νοσταλγία για το παρελθόν, αλλά και αγωνία για το μέλλον, συναντάμε την ψυχή του καθημερινού ανθρώπου που συνεχίζει να αγωνίζεται για να ζήσει σε έναν κόσμο που αλλάζει γρήγορα και αμετάκλητα.
Μια ιστορία – φόρος τιμής στις απλές προσωπικές ιστορίες του καθενός από εμάς, αλλά και στις μεγάλες συγκινήσεις της ζωής.
Συντελεστές
Σκηνικά: Άννα Ζούλια
Κοστούμια: Νίκος Χαρλαύτης
Μουσική: Παναγιώτης Τσεβάς
Φωτισμοί: Μελίνα Μάσχα
Βοηθός σκηνοθέτη: Άννα Μαρία Κατσουλάκη
Τιμή εισιτηρίου: 22€ (κανονικό), 20€ (Φοιτητικό, ανέργων, ΑμεΑ)
Προπώληση: ΕΔΩ και στον Δημοτικό Θερινό Κινηματογράφο «Σινέ Πετρούπολις» (25ης Μαρτίου 168-210 5012391), έως και την Τρίτη 7 Ιουλίου, από 21:00 έως 22:00.
Διάρκεια παράστασης: 70 λεπτά

«Διεθνές Φεστιβάλ Πέτρας»: «Buzz Capitano – Live in Athens»
2026-07-11 19:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το Σάββατο 11 Ιουλίου, στις 19:00, ο Buzz Capitano έρχεται στο Θέατρο Πέτρας για την επίσημη παρουσίαση του νέου του δίσκου, «Λιοντάρια», και μια συναυλία που θα μείνει αξέχαστη.
Στα decks: Dolos & DJ Marvel.
Τιμή εισιτηρίου: 15€
Προπώληση, ΕΔΩ & ΕΔΩ

«Διεθνές Φεστιβάλ Πέτρας»: «ΕΚΚΛΗΣΙΑΖΟΥΣΕΣ | Γυναίκες στην εξουσία»
2026-07-14 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Την Τρίτη 14 Ιουλίου 2026, στις 21:30, στη σκηνή «Μίνως Βολανάκης» του Θεάτρου Πέτρας, στο πλαίσιο του «Διεθνούς Φεστιβάλ Πέτρας», φιλοξενείται η γνωστή κωμωδία του Αριστοφάνη, σε ελεύθερη απόδοση-διασκευή της Νεφέλης Μαϊστράλη και του Θέμη Μουμουλίδη που έχει κάνει και τη σκηνοθεσία.
Ένα πικρό πολιτικό σχόλιο, που στοχεύει μέσα από το σπάσιμο των ορίων να φτάσει στο εκκωφαντικό αδιέξοδο, όπως και η εποχή μας, και να αναζητήσει εναγωνίως λύσεις, έστω και ουτοπικές, ικανές όμως να ενώσουν μια κοινωνία στο σχεδιασμό ενός κοινού μέλλοντος.
Και, ταυτόχρονα, μια κωμωδία – γιορτή της μεταμφίεσης, της ελευθερίας να είμαστε -έστω και για λίγο- «άλλοι».
Συντελεστές
Μουσική: Θοδωρής Οικονόμου
Κινησιολογική Επεξεργασία: Πατρίσια Απέργη
Κοστούμια: Βάνα Γιαννούλα
Φωτισμοί: Νίκος Σωτηρόουλος
Ερμηνεύουν: Χρήστος Χατζηπαναγιώτης, Μαρίνα Ασλάνογλου, Κωνσταντίνος Ασπιώτης, Ίντρα Κέιν, Φοίβος Ριμένας, Δήμητρα Βήττα, Μαρία Κυρώζη, Διονυσία Μπαλαμώτη, Ερωφίλη Παναγιωταρέα, Αναστασία Τζελέπη.
Τιμή εισιτηρίου: 17€
Προπώληση: https://www.more.com/gr-el/tickets/theater/ekklisiazouses-gynaikes-stin-eksousia/
Διάρκεια παράστασης: 80 λεπτά

«Διεθνές Φεστιβάλ Πέτρας»: Θ. Σαμαράς-«Ελεύθερος»
2026-07-15 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Την Τετάρτη 15 Ιουλίου 2026, στις 21:30, ο Θανάσης Σαμαράς, στο πλαίσιο του «Διεθνούς Φεστιβάλ Πέτρας», ανεβαίνει στη σκηνή «Μίνως Βολανάκης» για να σας αποκαλύψει πως… δεν θέλει πια να ζει «Ελεύθερος». Και το δηλώνει, όπως πάντα, με τον πιο απολαυστικό και κωμικό τρόπο.
Ο στόχος της νέας stand-up comedy παράστασής του στο Θέατρο Πέτρας; Εσείς να γελάσετε μέχρι δακρύων – κι εκείνος να καταφέρει επιτέλους να βγει από αυτήν… παντρεμένος.
Δεν πρόκειται για μια απλή παράσταση. Είναι το πρώτο σας ραντεβού μαζί του.
Τα εισιτήρια έχουν εξαντληθεί.
Διάρκεια παράστασης: 75 λεπτά

«Διεθνές Φεστιβάλ Πέτρας»: «Βάκχες» του Ευριπίδη
2026-07-17 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Την Παρασκευή 17 Ιουλίου 2026, στις 21:00, η σκηνή «Μίνως Βολανάκης» του Θεάτρου Πέτρας φιλοξενεί, στο πλαίσιο του «Διεθνούς Φεστιβάλ Πέτρας», την τραγωδία του Ευριπίδη, «Βάκχες», σε σκηνοθεσία του Γιάβορ Γκάρντεφ. Μια συμπαραγωγή του Φεστιβάλ Αθηνών Επιδαύρου, του Εθνικού Θεάτρου Βουλγαρίας «Ιβάν Βάζοφ» και του Κρατικού Θεάτρου Βορείου Ελλάδος.
Ο Γκάρντεφ θέτει ένα καίριο ερώτημα σχετικά με την ανοχή της κοινωνίας στην αποσταθεροποίηση. Πώς μεταβολίζεται στον συλλογικό οργανισμό το συμβάν –διανοητικά, ψυχικά, πολιτικά– πριν μετατραπεί σε τραύμα; Το έργο λειτουργεί ως αναμέτρηση με τα όρια της ευταξίας, δοκιμάζοντας την αντοχή κανόνων και θεσμών. Στον Ευριπίδη, η διονυσιακή μανία δεν είναι μια αθώα γιορτή αλλά δοκιμασία της ίδιας της ιδέας του πολιτισμού, που ωθεί στα άκρα τη διατήρηση του ελέγχου, των ηθών/εθών, των νόμων και της αυτοεικόνας μας.
Τη μουσική υπογράφει και ερμηνεύει ζωντανά επί σκηνής το διεθνούς φήμης βρετανικό συγκρότημα, «The Tiger Lillies». Τα μέλη του συμμετέχουν στη δράση ως σκοτεινοί τραβαδούροι, με μορφές που αντλούνται από το διονυσιακό σύμπαν.
Η παράσταση θα αποδοθεί στα αγγλικά, με ελληνικούς υπέρτιτλους σε μετάφραση του Θεόδωρου Στεφανόπουλου.
Συντελεστές:
Θεατρική διασκευή: Ιωάννα Ρεμεδιάκη, Γιάβορ Γκάρντεφ
Μουσική, στίχοι ραψωδιών: Μάρτιν Ζακ
Σκηνικά: Νίκολα Τορομάνοφ
Κοστούμια: Ηλένια Δουλαδίρη
Χορογραφία: Ούρσουλα Τερζάν
Φωνητική διδασκαλία Χορού: Καλίν Νικόλοφ
Σχεδιασμός φωτισμών: Στέλλα Κάλτσου
Γραφιστικός σχεδιασμός: Τεοντόρα Σίμοβα
Δραματουργία: Ιωάννα Ρεμεδιάκη, Παυλίνα Ντουμπλεκόβα
Διδασκαλία αγγλικού λόγου: Νέιθαν Κούπερ, Μαρκ Μοντζελέφσκι
Βοηθός σκηνοθέτη, χειρισμός υπερτίτλων: Λιούμπα Τοντόροβα
Σύμβουλος σκηνοθέτη: Βαλέρι Ρόμπινσον
Διευθυντής σκηνής: Μπόγκνταν Ντιμιτρόφ
Δεύτερη βοηθός σκηνοθέτη: Ελένα Κόστοβα
Ραψωδοί («The Tiger Lillies»): Μάρτιν Ζακ (Μεσαίος), Άντριαν Στάουτ (Aιθέριος), Μπούντι Μπουτενόπ (Χθόνιος).
Ερμηνεύουν: Λεονίντ Γιόβτσεφ (Διόνυσος), Αλέξανδρος Μυλωνάς (Κάδμος), Σάμιουελ Φίνζι (Τειρεσίας), Λουκία Μιχαλοπούλου (Αγαύη), Mιχαήλ Ταμπακάκης (Πενθέας), Ιβάν Νικόλοφ (Υπηρέτης), Ιβάν Γιουρούκοφ (Πρώτος Αγγελιαφόρος), Μάρτιν Ντιμιτρόφ (Δεύτερος Αγγελιαφόρος).
Χορός: Aλεξάνδα Γαϊδατζή, Αλεξάνδρα Σβιλένοβα, Αγγελική Κιντώνη, Δανάη Σταματοπούλου, Ελένη Θυμιοπούλου, Ευθυμία Δανιηλίδου, Κρεμένα Σλάβτσεβα, Νάντια Κεράνοβα, Νεφέλη Ανθοπούλου, Πολυξένη Σπυροπούλου, Ξένια Γραμματικού, Ζωή Ευθυμίου.
Τιμές εισιτηρίων: 20€, 25€, 35€
Προπώληση: ΕΔΩ και στον Δημοτικό Θερινό Κινηματογράφο «Σινέ Πετρούπολις» (25ης Μαρτίου 168-210 5012391), έως και την Πέμπτη (16/7) από 21:00 έως 22:00.
Διάρκεια παράστασης: 120 λεπτά

«Διεθνές Φεστιβάλ Πέτρας»: «Ανεξάρτητα Κράτη»
2026-07-20 21:00
Τη Δευτέρα 20 Ιουλίου 2026 στις 21:15, στο πλαίσιο του «Διεθνούς Φεστιβάλ Πέτρας», η σκηνή «Μίνως Βολανάκης» φιλοξενεί το βασισμένο σε αληθινή ιστορία δημοσιογραφικό δράμα, «Ανεξάρτητα Κράτη», σε σκηνοθεσία του Γιώργου Παλούμπη.
Δεκέμβριος 1977. Ο γιατρός Βασίλης Τσιρώνης, μετά από καταδίωξη της αστυνομίας, κλείνεται στο διαμέρισμά του στο Φάληρο μαζί με την οικογένειά του, αρνείται να παραδοθεί και κατόπιν τετράμηνης πολιορκίας το κηρύσσει «Ανεξάρτητο Κράτος».
11 Ιουλίου 1978. Τρίτη ξημερώματα γύρω στις 4:00. Στα γραφεία γνωστής εφημερίδας φτάνει η είδηση του θανάτου του γιατρού, μετά από την εντολή του Υπουργείου Δημόσιας Τάξης για επέμβαση και λήξη της πολιορκίας.
Μέσα σε αυτά τα γραφεία, γινόμαστε μάρτυρες της ζωής των δημοσιογράφων του οργανισμού από εκείνη την ημέρα, μέχρι και την επέτειο του θανάτου του Βασίλη Τσιρώνη, ακολουθώντας την φανταστική ιστορία της Μαρίας Θεοφίλου, μιας νεαρής δημοσιογράφου η οποία γοητευμένη από την περίπτωση του γιατρού, αποφασίζει να εισχωρήσει στην υπόθεση και να μάθει την αλήθεια σχετικά με τις συνθήκες του θανάτου του. Ήταν αυτοκτονία όπως ισχυρίστηκε η αστυνομία ή κρατική δολοφονία;
Συντελεστές
Κείμενο: Αντώνης Τσιοτσιόπουλος, Γιώργος Παλούμπης
Σκηνοθεσία: Γιώργος Παλούμπης
Σκηνογράφος, ενδυματολόγος: Νατάσσα Παπαστεργίου
Πρωτότυπη μουσική: Κώστας Νικολόπουλος
Σχεδιασμός φωτισμών: Βασίλης Κλωτσοτήρας
Σχεδιασμός βίντεο: Αποστόλης Κουτσιανικούλης
Σχεδιασμός ήχου: Ανδρέας Μιχόπουλος
Βοηθός σκηνοθέτη: Παναγιώτα Παπαδημητρίου
Βοηθός σκηνογράφου, ενδυματολόγου: Μαριάνθη Ράδου
Ερμηνεύουν: Θάνος Αλεξίου, Στέλιος Δημόπουλος, Βασιλική Διαλυνά, Άλκηστις Ζιρώ, Ελεάνα Καυκαλά, Μάκης Παπαδημητράτος, Στάθης Σταμουλακάτος, Αντώνης Τσιοτσιόπουλος.
Μουσικοί: Θάνος Καζαντζής (τύμπανα), Νίκος Παπαϊωάννου (μπάσο, analog synth), Κώστας Νικολόπουλος (κιθάρες). Στο ραδιόφωνο ακούγεται η φωνή της Παναγιώτας Παπαδημητρίου.
Τιμές εισιτηρίων: 23€, 20€ (Άνεργοι, φοιτητές, ΑμεΑ, άνω των 65)
Προπώληση ΕΔΩ
Διάρκεια παράστασης: 110 λεπτά

«Διεθνές Φεστιβάλ Πέτρας»: «Δεκαοχτώ Ενάτου»
2026-09-09 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης παρουσιάζει την Τετάρτη 9 Σεπτεμβρίου 2026, στις 21:30 στη σκηνή του Θεάτρου Πέτρας «Μίνως Βολανάκης», τη Δώρα Χρυσικού με τον θεατρικό μονόλογο αγωνίας και αγώνα: «Δεκαοχτώ Ενάτου».
Η παράσταση, που έχει κερδίσει κοινό και κριτικούς, ξετυλίγει με καθηλωτικό τρόπο τη δράση της Χρυσής Αυγής, εστιάζοντας στη δολοφονία του Παύλου Φύσσα και στη δίκη της ναζιστικής οργάνωσης.
Το «Δεκαοχτώ Ενάτου» έρχεται για να δείξει τη δύναμη του αγώνα απέναντι στο τέρας του φασισμού.
Ταυτότητα παράστασης
Κείμενο: Μαρία Λούκα, Κοραής Δαμάτης
Συμμετοχή στην α’ γραφή του δικαστικού κειμένου: Χρύσα Λύκου
Σκηνοθεσία, δραματουργική επεξεργασία: Κοραής Δαμάτης
Δημιουργία σκηνικού χώρου: Αρετή Μουστάκα
Κοστούμια: Βασιλική Σύρμα
Βίντεο παράστασης: Πηγή Δημητρακοπούλου
Μουσική επιμέλεια: Παύλος Ιωάννου
Εκφώνηση δελτίου ειδήσεων: Νατάσα Γιάμαλη
Φωνή μητέρας: Ασπασία Κράλλη
Φωτογραφίες: Μάριος Λώλος – Αλέξανδρος Κατσής
Εικαστικά: Αντώνης Γλυκός
Τιμές εισιτηρίων: 10€
Δωρεάν για παιδιά κάτω των 12 ετών
Προπώληση: ΕΔΩ και από την Πέμπτη 6 Αυγούστου, 21:00-22:00, στον Δημοτικό Θερινό Κινηματογράφο «Σινέ Πετρούπολις» (25ης Μαρτίου 168-210 5012391).
Διάρκεια παράστασης: 70 λεπτά (χωρίς διάλειμμα)

«Διεθνές Φεστιβάλ Πέτρας»: 11ο «Συναπάντημα Παραδοσιακών Χορών»
2026-09-12 20:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Με αφορμή τη συμπλήρωση 50 χρόνων λειτουργίας και προσφοράς του Τμήματος Παραδοσιακών Χορών, ο Δήμος Πετρούπολης διοργανώνει μια μοναδική επετειακή εκδήλωση, γεμάτη χορό και μουσική, που θα πραγματοποιηθεί, στο πλαίσιο του «Διεθνούς Φεστιβάλ Πέτρας», το Σάββατο 12 Σεπτεμβρίου 2026 στις 20:00.
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: «Πάντα γελαστοί και γελασμένοι»
2026-09-14 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τη Δευτέρα 14 Σεπτεμβρίου 2026, στο πλαίσιο του «Διεθνούς Φεστιβάλ Πέτρας», ο Δήμος Πετρούπολης παρουσιάζει, στις 21:15 στη σκηνή «Μίνως Βολανάκης», την αφιερωματική συναυλία στο σπουδαίο έργο του Θάνου Μικρούτσικου, «Πάντα γελαστοί και γελασμένοι».
Η μουσική και τα τραγούδια του συνθέτη, που σφράγισε με το έργο του την ελληνική μουσική, θα ακουστούν στο Θέατρο Πέτρας με τις φωνές σπουδαίων ερμηνευτών, οι οποίοι ενώνουν τις δυνάμεις τους σε μια μοναδική συναυλία γεμάτη συγκίνηση, μνήμη και διαχρονικές μελωδίες.
Ο Μανώλης Μητσιάς, η Ρίτα Αντωνοπούλου, ο Κώστας Θωμαΐδης, η Μαριάννα Κατσιμίχα και τα Υπόγεια Ρεύματα θα ερμηνεύσουν αγαπημένα τραγούδια που σημάδεψαν πολλές γενιές, άλλοτε «χορεύοντας πάνω στο φτερό του καρχαρία» και άλλοτε στον ρυθμό της «Ρόζας». Τραγούδια που μίλησαν για τους αγώνες, τα όνειρα, την αγάπη, την ελευθερία και την ελπίδα, που παραμένουν ζωντανά και επίκαιρα μέχρι σήμερα.
Στο πόντιουμ θα βρίσκεται ο Θύμιος Παπαδόπουλος, ο επί χρόνια στενός συνεργάτης και αγαπημένος μουσικός του Θάνου Μικρούτσικου, τον οποίο ο ίδιος ο συνθέτης αποκαλούσε συχνά το alter ego του επί σκηνής.
Μια μεγάλη μουσική παρέα τιμά τον Θάνο Μικρούτσικο, θυμίζοντας τα δικά του λόγια: «Θέλω να μπορώ να κάνω τους ανθρώπους να νιώθουν ότι δεν είναι μόνοι τους».
Στο Θέατρο Πέτρας, για μία ακόμη φορά, τα τραγούδια του θα μας ενώσουν, θα μας συγκινήσουν και θα μας θυμίσουν ότι συνεχίζουν να φωτίζουν τις πληγές, τους αγώνες, τα όνειρα και την υπόσχεση ότι «θα ’ρθουν μέρες…» και ότι «το πιο όμορφο απ’ όλα ίσως δεν το έχουμε πει ακόμα».
Τιμές εισιτηρίων
1η Φάση – «Early Bird» (για τα πρώτα 1.500 εισιτήρια)
Γενική Είσοδος: 10€
Ειδική Κατηγορία (ΑμεΑ, Πολύτεκνοι, Φοιτητές): 8€
2η Φάση – Προπώληση (μετά την εξάντληση των πρώτων 1.500 εισιτηρίων)
Γενική Είσοδος: 12€
Ειδική Κατηγορία (ΑμεΑ, Πολύτεκνοι, Φοιτητές): 10€
Ταμείο (την ημέρα της συναυλίας)
Γενική Είσοδος: 15€
Ειδική Κατηγορία (ΑμεΑ, Πολύτεκνοι, Φοιτητές): 12€
Προπώληση: ΕΔΩ και από την Πέμπτη 6 Αυγούστου, 21:00-22:00, στον Δημοτικό Θερινό Κινηματογράφο «Σινέ Πετρούπολις» (25ης Μαρτίου 168-210 5012391).
